
RAPORT

asupra propunerii legislative pentru modificarea Legii nr. 376/2004 privind bursele private (Pl. x. 772/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.772/ 23 octombrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea Legii nr. 376/2004 privind bursele private (Pl. x. 772/2006).

La întocmirea raportului, Comisia a avut în vedere avizul primit de la Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului.


Propunerea legislativă are ca obiect de reglementare modificarea Legii 376/2004 privind bursele private, în sensul eliminării restricţiei conform căreia se stabileşte cuantumul minim al bursei private ca fiind egal cu salariul minim pe economie, fapt care îi descurajează pe ofertanţii de astfel de burse să le mai acorde. 

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 16 deputaţi, din totalul de 28 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Gabriela Pasztor - secretar de stat, Ministerul Educaţiei şi Cercetării; doamna deputat Ionica Popescu – iniţiator.

4. Propunerea legislativă a fost respinsă de Senat în şedinţa din 18 octombrie 2006.


Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Camera decizională. 

5. În urma dezbaterii, în şedinţa din 8 noiembrie 2006, Comisia, cu 14 voturi pentru şi 2 abţineri, propune Plenului adoptarea  propunerii legislative, cu amendamentele din Anexă.



PREŞEDINTE 





  
    SECRETAR



    Lia Olguţa Vasilescu                                                           
    Mihai Radan


















Expert 

















Ioana Florina Mînzu 



















Anexă 
I. Amendamente admise

	Nr. crt.
	Text 

Legea 376/2004
	Text propunere legislativă
	Text propus de Comisie

(autorul amendamentelor)
	Motivare

	1.
	---
	Titlul Legii:  Lege pentru modificarea Legii nr. 376/2004 privind bursele private 
	Titlul Legii: Lege pentru modificarea art. 4 din  Legea nr. 376/2004 privind bursele private
	Respectarea normelor de tehnică legislativă.

	2.
	--- 
	ARTICOL UNIC – Articolul 4  va avea următorul cuprins:
	„Articol unic. – Articolul 4 din Legea nr. 376/2004 privind bursele private, publicată în Monitorul Oficial al României, Partea I, nr. 899 din 4 octombrie 2004, cu modificările ulterioare, se modifică şi va avea următorul cuprins:”
	Respectarea normelor de tehnică legislativă.

	3.
	Art. 4 – Cuantumul lunar al bursei private trebuie să acopere cel puţin masa, cazarea şi cheltuielile de întreţinere, fără a se situa sub salariul minim pe economie. 
	Art. 4 – „ Cuantumul lunar al bursei private va fi stabilit de către cel care acordă bursa sau de altă persoană juridică sau fizică desemnată de acesta.”
	Text nemodificat.

